- Hindi News
- National
- वरिष्ठ शिक्षकों ने पीएम को भेजा पत्र, गलत पोस्ट करने वालों पर कार्रवाई की मांग
वरिष्ठ शिक्षकों ने पीएम को भेजा पत्र, गलत पोस्ट करने वालों पर कार्रवाई की मांग
डॉ. हरीसिंह गौर विश्वविद्यालय के शिक्षक संघ की कार्यकारिणी की बैठक बुधवार को हुई। इसमें सेवानिवृत्त शिक्षक प्रो. डीसी शर्मा इतिहास, डॉ. अजय शंकर मिश्रा बॉटनी एवं आरसी पवार कैमिस्ट्री विभाग को समारोहपूर्वक विदाई दी गई। सभी ने अपने संस्मरण सुनाए। शिक्षक संघ के अध्यक्ष प्रो. एपी दुबे ने बताया कि बैठक में यह भी निर्णय लिया गया कि वार्षिक प्रतिवेदन में जो कमियां रह गई हैं उनको संशोधित किया जाए।
प्रधानमंत्री नरेंद्र मोदी के नाम संबोधित पत्र में विवि के कुलपति एवं वरिष्ठ शिक्षकों संबंध में सोशल मीडिया एवं ईमेल पर आपत्तिजनक पोस्ट की जांच कराने एवं दोषियों पर कार्रवाई की अपील भी की गई है। विवि ईसी की बैठक में एक वरिष्ठ कार्य परिषद सदस्य ने विवि के वरिष्ठ शिक्षकों को लेकर अशोभनीय टिप्पणी पर भी सदस्यों ने आपत्ति जताई। कार्यकारिणी में मांग हुई कि विवि के शिक्षक, कर्मचारी व अधिकारियों को सीजीएचएस केंद्र सरकार की स्वास्थ्य योजना का लाभ दिया जाए।
शिक्षकों की सेवानिवृत्ति पर ऐसी व्यवस्था की जाए कि सत्रांत तक स्वयमेव सेवा वृद्धि हो सके। यह भी प्रस्तावित हुआ कि इस वर्ष भी आवास परिसर में होली मिलन कार्यक्रम होगा।
tgl_Latn sot_Latn hin_Deva hin_Deva hin_Deva hin_Deva hin_Deva